OpenLLM-France/wikimedia huggingface dataset:
# Sclerophrys fuliginata

Sclerophrys fuliginata és una espècie de gripau de la família dels bufònids. Va ser batejat Bufo fuliginatus pel zoòleg belga Gaston-François De Witte el 1932. L'adjectiu llati fuliginata significa «cobert de sutge, fumat», el que al·ludeix al seu color fosc.
El 1964, Laurent el considera com un sinònim de Bufo funereus però Tandy & Keith el mantenen com una espècie distinta. El 2006, Frost et alii van reorganitzar el molt ample gènere d'amfibis Bufo i van classificar-lo com Amietophrynus fuliginatus, que al seu torn va esdevenir Sclerophys el 2016 després de l'estudi d'Ohler & Dubois.

## Descripció

Les femelles adultes atenyen fins a 65 mm de longitud del musell i els mascles 40 mm. El timpà és perceptible, però l'anell timpànic tendeix a estar cobert per berrugues espinoses. Les glàndules parotoides són prominents i cobertes d'espines de punta fosca, excepte en els mascles en condicions de reproducció completa. Els dits dels peus estan gairebé completament palmats. La pell, especialment les extremitats, és especialment espinosa, però menys en els mascles reproductors. Té una coloració gairebé uniforme, sense patró pronunciat.

## Distribució

Viu a República Democràtica del Congo, Tanzània i Zàmbia. El seu hàbitat inclou boscos i boscos de ribera tropicals o subtropicals fins a un altitud de 1880 m. Tot i que la urbanització i la desforestació destrueixen parts del seu hàbitat natural, ocupa una zona molt ample, per això la Llista Vermella de la UICN de 2016 el classifica en la categoria de risc mínim.

## Referències

* ↑ De Witte, G.F. «Description d'un Batracien nouveau du Katanga» (en francès). Revue de Zoologie et de Botanique Africaines, 22, 01-01-1932, pàg. 1–1. ISSN: 0035-1814.
* ↑ Seva i Llinares, Antoni. «fuligo, fuligonosus». A: Diccionari Llatí-Català. Barcelona: Ed. Enciclopèdia Catalana, 1993 (2007), p. 566. ISBN 978-84-7739-631-4.
* ↑ Tandy, M.; Keith, Ronalda. «Bufo of Africa». A: W.F. Blair. Evolution in the genus Bufo. (en anglès). Austin: University of Texas Press, 1972, p. 119-170. ISBN 0-292-72001-7.
* ↑ Frost, Darrel R.; Grant, Taran; Faivovich, Julián; Bain, Raoul H.; Haas, Alexander «The amphibian tree of life.» (en anglès). Bulletin of the American Museum of Natural History, 297, 2006.
* ↑ Ohler, Annemarie; Dubois, Alain «The identity of the South African toad Sclerophrys capensis Tschudi, 1838 (Amphibia, Anura)» (en anglès). PeerJ, 4, 11-01-2016, pàg. e1553. DOI: 10.7717/peerj.1553. ISSN: 2167-8359. PMC: PMC4715445. PMID: 26788431.
* 1 2 «Amietophrynus fuliginatus (De Witte, 1932)» (en anglès). African Amphibians, 2014. [Consulta: 13 desembre 2022].
* ↑ Poynton, J.C.; Broadley, D.G. «Amphibia Zambesiaca 4. Bufonidae». Annals of the Natal Museum, 29, 2, 01-10-1988, pàg. 447–490. DOI: 10.10520/AJA03040798_367.
* 1 2 SSC Amphibian Specialist Group «Sclerophrys fuliginata» (en anglès). Llista Vermella de la UICN, 19-06-2013. DOI: 10.2305/iucn.uk.2016-3.rlts.t54642a107345875.en.
# Liubov Zakhàrtxenko

Liubov Ivànovna Zakhàrtxenko, rus: Любо́вь Ива́новна Заха́рченко (4 d'abril de 1961, Rostov del Don - 21 de gener de 2008, Moscou) fou una poetessa i cantautora russa.

## Biografia

Liubov Zakhàrtxenko va començar a escriure poesia i cançons el 1975, quan tenia 14 anys. Es va graduar al Departament de Facultat de Dret de la Universitat Federal del Sud en 1984 com a jurista i criminòloga. Després de graduar-se a la Universitat, va treballar com a investigadora i fiscal adjunta a l'oficina del fiscal, i va ensenyar lleis estatals durant 3 anys a la universitat.
El 1986 va guanyar el Gran Premi en el primer festival soviètic de la cançó d'autor. Bulat Okudjava la va qualificar com a "un descobriment [del festival] d'aquells que són tan rars". Més tard va ser guanyadora de nombrosos concursos musicals i festivals a Khàrkiv, Zaporíjia, Novokúibixevsk, Sviatohirsk i altres llocs. Durant diversos anys, va ser organitzadora del festival de cançons "Rostov Metro" a la seva ciutat natal de Rostov-on-Don. Entre d'altres hi actuaren Ielena Kàmburova, Zinovi Guerdt, Víktor Xenderóvitx i altres artistes ben coneguts.
En els anys 1990 va ser membre de jurats en festivals d'art de cançons a Kíev i Sant Petersburg. També va aparèixer en moltes emissions de televisió i ràdio.
Tocava la guitarra russa de set cordes sense la 7a corda.
Va estar casada dues vegades i tenia tres fills. El 2008 va morir per una malaltia cardíaca.

## Discografia

Discs d'autor:
* «Мы так похожи на людей» (2001).
* Информационный альбом № 1 или «Ой, мамочка!»
* Информационный альбом № 2 или «Как мы пели хором!»
* Информационный альбом № 3 или «Неправильная женщина»
* Информационный альбом № 4 или «До чего ж мы все хорошие!»
* Театр песни Любови Захарченко № 1 «Он, она, молодость и война»
Col·leccions:
* Звездная карусель — Артель «Восточный ветер», 2001
* Такая разная любовь — Артель «Восточный ветер», 2003
* Женским почерком — Пролог-Мьюзик, МУЗПРОМ, 2003

## Bibliografia

* Liubov Zakhàrtxenko: Ветер // Люди идут по свету. Туристский фестиваль авторской песни (Veter // Liudi idut po svetu. Turistski festival avtorskoy pesn). Llibre-concert. Compiladors: V. Akelkin, I. Akimenko, L. Belenki, V. Trepettsov. M. Khudojnik. M. Zlatkovski. Fizkultura i sport 1989, pàg. 284, tirada: 220.000 exemplars. ISBN 5-278-00095-3 (rus)

## Enllaços externs

* Article al web bards.ru (rus)
* Web mirall de Zahkàrtxenko amb les seves pròpies imatges i el seu disseny original.
* Vídeo d'un concert de Liubov Zakhàrtxenko a YouTube
* Liubov Zakhàrtxenko, concert del 2001 a YouTube
# Servei laboral obligatori

El servei laboral obligatori, en francès: service du travail obligatoire (STO) va ser, durant l'ocupació de França per part de l'Alemanya nazi, la requisició i transferència a Alemanya de centenars de milers de treballadors francesos contra la seva voluntat, per participar en l'esforç de la guerra alemanya que els retrocessos militars obligaven a créixer constantment (fàbriques, agricultura, ferrocarrils, etc.). Les persones requisades en el marc del STO es van allotjar en campaments de treballadors implantats al sòl alemany. Va ser introduït el 16 de febrer de 1943.
L'Alemanya nazi va imposar al govern de Vichy l'establiment de l'STO per compensar la manca de mà d'obra a causa de l'enviament de soldats alemanys al Front Oriental, on la situació es va deteriorar. De fet, els treballadors forçosos francesos són els únics a Europa que han estat requerits per les lleis del seu propi Estat, i no per un ordre alemany. Aquesta és una conseqüència indirecta de la major autonomia negociada pel govern de Vichy en comparació amb els altres països ocupats, que ja no tenien el seu propi govern.
Un total de 600.000 a 650.000 treballadors francesos van ser transportats a Alemanya entre juny de 1942 i juliol de 1944. França va ser el tercer proveïdor de treball forçós al Reich després de la URSS i Polònia, i va ser el país que li va donar els treballadors més qualificats.
L'explotació de la mà d'obra francesa del Tercer Reich es referia als treballadors obligatoris ("els requisits de l'STO"), però també els treballadors voluntaris atrets per la retribució, o que volien retornar un familiar, van ser enviats a Alemanya. Aquests voluntaris no eren ni millor ni menys tractats que els requerits, però van contribuir a l'opinió, després de la guerra, a una fusió freqüent i injustificada entre els requeriments de l'STO i els voluntaris. 250.000 presoners de guerra també havien de treballar per al Reich a partir de 1943 després d'haver estat "transformats" de manera voluntària o forçada en treballadors civils.
# Leupp

Leupp (navaho Tsiizizii) és una concentració de població designada pel cens dels Estats Units a l'estat d'Arizona. Segons el cens del 2000 tenia 970 habitants.

## Demografia

Segons el cens del 2000, Leupp tenia 970 habitants, 228 habitatges, i 206 famílies La densitat de població era de 28,5 habitants/km².
Dels 228 habitatges en un 54,8% hi vivien nens de menys de 18 anys, en un 57,9% hi vivien parelles casades, en un 29,8% dones solteres, i en un 9,6% no eren unitats familiars. En el 9,2% dels habitatges hi vivien persones soles el 0,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,25 i el nombre mitjà de persones que vivien en cada família era de 4,53.
Per edats la població es repartia de la següent manera: un 43,7% tenia menys de 18 anys, un 8,8% entre 18 i 24, un 25,7% entre 25 i 44, un 17,2% de 45 a 60 i un 4,6% 65 anys o més.
L'edat mediana era de 23 anys. Per cada 100 dones de 18 o més anys hi havia 85,1 homes.
La renda mediana per habitatge era de 21.458 $ i la renda mediana per família de 29.219 $. Els homes tenien una renda mediana de 28.661 $ mentre que les dones 24.531 $. La renda per capita de la població era de 8.137 $. Aproximadament el 29,4% de les famílies i el 33,4% de la població estaven per davall del llindar de pobresa.
Segons el cens dels Estats Units del 2010 el 98,14% són nadius americans i el 0,62% blancs. L'1,03% de la població són hispànics.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leupp». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Leupp». American Fact Finder. Oficina del Cens dels Estats Units, 12-01-2010.
# Leptines

Leptines és el nom dels següents personatges:
* Leptines de Siracusa, diversos personatges.
* Leptines d'Atenes (s. IV aC), polític atenenc.
* Leptines (astròleg) (s. IV-III aC) vinculat a la cort de Seleuc I Nicàtor
* Leptines de Síria (s. II aC), assassí de Gneu Octavi.
* Leptines (general d'Agàtocles) (s. IV aC), general al servei d'Agàtocles de Siracusa.
# Lleó Estipiota

Lleó Estipiota o Lleó Estipa (en llatí Leo o Leon Stypiota o Styppa , en grec Λεών Στυππῆς o Στυπῆς) va ser patriarca de Constantinoble al segle xii (1134-1143). Va morir just abans de la pujada al tron de l'emperador Manuel I Comnè que va nomenar al seu successor Miquel Curcues un monjo d'Oxeia, segons diu Nicetes Coniata.
Un decret seu sobre si alguns matrimonis eren lícits, matrimonis va ser publicat al Jus Orientale i al Jus Graeco-Romanum. És citat sovint per Nicolau Comnè Papadopoli.

## Referències

* ↑ 28.Leo Stypiota a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 745
# Llicència Apache

La llicència Apache (Apache License o Apache Software License per a versions anteriors a 2.0) és una llicència de programari lliure creada per la Apache Software Foundation (ASF). La llicència Apache (amb versions 1.0, 1.1 i 2.0) requereix la conservació de l'avís de copyright i el disclaimer. Per tant, no és una llicència copyleft, ja que no requereix la redistribució del codi font quan es distribueixen versions modificades.
Tot el programari produït per l'Apache Software Foundation o qualsevol dels seus projectes està desenvolupat sota els termes d'aquesta llicència. A més alguns projectes que no pertany a la ASF també segueixen la llicència Apache: el gener de 2007, més de 1000 projectes a SourceForge, no pertanyents a la ASF, estaven disponibles sota els termes de la Llicència Apache.

## Condicions de la llicència

Com qualsevol altra de les llicències de programari lliure, la llicència Apache permet a l'usuari del programari plena llibertat d'ús per a qualsevol propòsit, distribuir-lo, modificar-lo, i distribuir versions modificades del programari.
Però la llicència Apache no exigeix que les obres derivades (versions modificades) del programari es distribueixin usant la mateixa llicència, ni tan sols que s'hagin de distribuir com a programari lliure / codi obert. La llicència Apache només exigeix que es mantingui una notícia que informi als receptors que en la distribució s'ha usat codi amb la Llicència Apache. Així, en contrast a les llicències copyleft, els qui reben versions modificades de codi amb llicència Apache no reben necessàriament les mateixes llibertats. O, si es considera la situació des del punt de vista dels llicenciataris de codi amb llicència Apache, reben la llibertat d'utilitzar el codi de la manera que prefereixin, incloent el seu ús en productes de codi tancat.
Els paquets de programari redistribuïts amb aquesta llicència han d'afegir dos arxius al directori principal:
* LICENSE - Una còpia de la llicència
* NOTICE - Un document de text, que inclou els "avisos" obligatoris del programari present en la distribució.

## Exemples de programari llicenciat sota la llicència Apache

* Android, plataforma mòbil lliure de codi obert.
* Servidor HTTP Apache, Servidor Web Apache (última versió 2.2.4)
* Google Web Toolkit, Eines per desenvolupar aplicacions AJAX en Java
* Jakarta Tomcat (última versió 6.0)
* OpenSSL
* Spring Framework, Framework per a la creació d'aplicacions J2EE desenvolupat per SpringSource.
* CodeIgniter

## Referències

* ↑ «The Apache Software License (ASL)». The Big DFSG-compatible Licenses. Debian Project. [Consulta: 6 juliol 2009].
* 1 2 «Apache License, Version 2.0». Various Licenses and Comments about Them. Free Software Foundation. Arxivat de l'original el 16 juliol 2009. [Consulta: 6 juliol 2009].
* ↑ «OSI-approved licenses by name». Open Source Initiative. Arxivat de l'original el 28 abril 2011. [Consulta: 31 març 2011].
* ↑ «SourceForge.net: Software Map». Arxivat de l'original el 2009-12-19. [Consulta: 13 juliol 2012].
* ↑ Paràgraf 4
# Barranc de les Remenegueres

El Barranc de les Remenegueres és un barranc que discorre dins del terme municipal de la Vall de Boí, a la comarca de l'Alta Ribagorça, i dins el Parc Nacional d'Aigüestortes i Estany de Sant Maurici.
És afluent per la dreta de la Noguera de Tor. Té el naixement a 2.274 metres, a l'Estany de la Llosa. El seu curs discorre cap al sud-est; fins a desaiguar a la Noguera de Tor, a 1.543 metres d'altitud, uns 400 metres per damunt de la Font del Ferro.

## Enllaços externs

* ICC - Institut Cartogràfic de Catalunya. Barranc de les Remenegueres. [Consulta: 06/10/2013]

## Referències

* ↑ ICC - Institut Cartogràfic de Catalunya. Estany de la Llosa. [Consulta: 06/10/2013]
* ↑ ICC - Institut Cartogràfic de Catalunya. la Noguera de Tor. [Consulta: 06/10/2013]

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# New York Board of Trade

El New York Board of Trade és una borsa de comerç, especialitzada en les operacions a terminis ( futures) que es refereixen a productes agrícoles i alimentaris.
Les seves activitats principals són històricament el comerç del sucre, del cacau -New York Coffee Sugar and Cocoa Exchange (CSCE)- i del cotó: New York Cotton Exchange (NYCE). S'hi signen també importants contractes en relació amb el cafè, el suc de taronja (concentrat congelat). D'ençà el maig de 2004, s'ha obert una secció per al comerç de l'etanol, que ocupa un lloc cada cop més important entre els carburants de substitució a les energies fòssils.
El New York Board of Trade és una societat privada que té un paper força important en la vida econòmica i social de New York. La seva activitat genera, directament o indirectament, diversos milers de llocs de treball.
Durant els atemptats de l'11 de setembre de 2001, la sala dels mercats i la seu, instal·lades al World Trade Center, van ser destruïdes. L'activitat va seguir a locals de socorss instal·lats a Queens. El 2003, el NYBOT va arribar a un acord amb el New York Mercantile Exchange (NYMEX) i ha canviat de seu al World Financial Center.

## Enllaços externs

* (anglès) Web del New York Board of Trade
# Orechová Potôň

Orechová Potôň és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1250.
# (225088) Gonggong

225088 Gonggong, antigament 2007 OR$_{10}$ (símbol: ), és un possible planeta nan orbitant el Sol més enllà de Neptú. És membre del disc dispers, un grup d'objectes transneptunians (TNOs) amb alta excentricitat. Va ser descobert el juliol del 2007 pels astrònoms estatunidencs Megan Schwamb, Michael Brown, i David Rabinowitz a l'Observatori de Palomar. El descobriment es va anunciar el gener del 2009.
Amb un diàmetre de 1.230 km, Gonggong és el cinquè cos més gros del sistema solar més enllà de l'òrbita de Neptú i és probable que tingui una forma gravitacionalment arrodonida, aconseguint així l'estatus de planeta nan.
Gonggong és actualment l'objecte més gros conegut del Sistema Solar sense nom oficial. El 2019, els descobridors van acollir una enquesta en línia perquè el públic escollís entre tres noms suggerits. L'objecte apareix vermellós, a causa de la presència de components orgànics anomenats tolins a la seva superfície. Pot ser que tingui una atmosfera de metà que a poc a poc s'escapa a l'espai. L'aigua també està present a la seva superfície en forma de gel, la qual cosa suggereix un període breu d'activitat criovolcànica en un passat llunyà. Gonggong té un satèl·lit natural conegut, Xiangliu.

## Referències

* 1 2 3 4 5 6 7 8 9 10 Afirmat a: JPL Small-Body Database. Identificador JPL Small-Body Database: 2225088. Data de consulta: 1r agost 2023.
* ↑ URL de la referència: https://www.minorplanetcenter.net/db_search/show_object?object_id=225088.
* ↑ URL de la referència: https://dx.doi.org/10.1016%2Fj.icarus.2019.03.013.
* ↑ Brown, Michael E. «How many dwarf planets are there in the outer solar system?». California Institute of Technology, 20-05-2019. [Consulta: 23 maig 2019].
* ↑ Brown, M. E.; Burgasser, A. J.; Fraser, W. C. «The Surface Composition of Large Kuiper Belt Object 2007 OR10». The Astrophysical Journal Letters, 738, 2, 01-09-2011, pàg. 4. arXiv: 1108.1418. Bibcode: 2011ApJ...738L..26B. DOI: 10.1088/2041-8205/738/2/L26.
* ↑ Brown, Michael E. «Snow White needs a bailout», 10-03-2009. Arxivat de l'original el 17 maig 2009. [Consulta: 17 febrer 2010].

## Enllaços externs

* 2007 OR$_{10}$ Precovery Images
* 2007 OR$_{10}$ Minor planet designation number
* Hubble images of (225088) 2007 OR$_{10}$ taken on 18 September 2010
# Hisao Sekiguchi

Hisao Sekiguchi (Prefectura de Saitama, Japó, 29 d'octubre de 1954), és un exfutbolista japonès.

## Selecció japonesa

Hisao Sekiguchi va disputar 3 partits amb la selecció japonesa.

## Enllaços externs

* National Football Teams
* Japan National Football Team Database
# Hisashi Kaneko

Hisashi Kaneko (Prefectura de Saitama, Japó, 12 de setembre de 1959) és un exfutbolista japonès.

## Selecció japonesa

Hisashi Kaneko va disputar 7 partits amb la selecció japonesa.

## Enllaços externs

* National Football Teams
* Japan National Football Team Database
# Heinz Pollay

Heinrich Pollay, conegut com a Heinz Pollay, (Koszalin, Imperi alemany, 4 de febrer de 1908 - Múnic, Alemanya Occidental, 14 de març de 1979) fou un genet alemany, guanyador de tres medalles olímpiques.
Va participar, als 28 anys, als Jocs Olímpics d'Estiu de 1936 realitzats a Berlín (Alemanya nazi), on va aconseguir guanyar la medalla d'or en les proves individual i per equips de doma clàssica amb el cavall Kronos. Posteriorment participà, als 44 anys i després del parèntesi de la Segona Guerra Mundial, als Jocs Olímpics d'Estiu de 1952 realitzats a Hèlsinki (Finlàndia) on aconseguí guanyar la medalla de bronze en la prova de doma clàssica per equips amb el cavall Adular. En aquests mateixos Jocs finalitzà setè en la prova de doma clàssica individual.
En els Jocs Olímpics d'Estiu de 1972 realitzats a Múnic (Alemanya Occidental) fou l'encarregat de realitzar el Jurament Olímpic per part dels jutges, esdevenint el primer jutge a fer-ho en uns Jocs Olímpics d'estiu.

## Referències

* ↑ (anglès) www.olympic.org - Heinz Pollay
* ↑ (anglès) www.sports-reference.com - Heinz Pollay Arxivat 2011-01-18 a Wayback Machine.
# Austrochloris

Austrochloris és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

A juny de 2024, el gènere només compta amb una espècie:
* Austrochloris dichanthioides (Everist) Lazarides

## Referències

* ↑ «Austrochloris Lazarides | Plants of the World Online | Kew Science» (en anglès). [Consulta: 18 setembre 2024].
* ↑ «WFO Plant List | World Flora Online». [Consulta: 18 setembre 2024].
* ↑ «Austrochloris dichanthioides (Everist) Lazarides» (en anglès). [Consulta: 18 setembre 2024].
# Austrofundulus guajira

Austrofundulus guajira és una espècie de peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica: Veneçuela i Colòmbia.

## Referències

* ↑ FishBase (anglès)

## Bibliografia

* Hrbek, Taphorn & Thomerson: Molecular phylogeny of Austrofundulus Myers (Cyprinodontiformes: Rivulidae), with revision of the genus and the description of four new species. Zootaxa Núm. 825: 1-25. Any 2005.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hemitriccus

Hemitriccus és un gènere d'ocells de la família dels tirànids (Tyrannidae).

## Taxonomia

Segons la Classificació del Congrés Ornitològic Internacional (versió 10.2, 2020) aquest gènere està format per 22 espècies:
* Hemitriccus minor - cabdill de Snethlage.
* Hemitriccus cohnhafti - cabdill d'Acre.
* Hemitriccus spodiops - cabdill de Bolívia.
* Hemitriccus flammulatus - cabdill dels bambús.
* Hemitriccus diops - cabdill pitgrís.
* Hemitriccus obsoletus - cabdill pitbrú.
* Hemitriccus josephinae - cabdill de Josephine.
* Hemitriccus zosterops - cabdill ullblanc.
* Hemitriccus griseipectus - cabdill ventreblanc.
* Hemitriccus orbitatus - cabdill d'ulleres.
* Hemitriccus iohannis - cabdill de João.
* Hemitriccus striaticollis - cabdill gorjaestriat.
* Hemitriccus nidipendulus - cabdill de Wied.
* Hemitriccus margaritaceiventer - cabdill perlat.
* Hemitriccus inornatus - cabdill de Pelzeln.
* Hemitriccus minimus - cabdill de Zimmer.
* Hemitriccus granadensis - cabdill gorjanegre.
* Hemitriccus cinnamomeipectus - cabdill pit-rogenc.
* Hemitriccus mirandae - cabdill de Miranda.
* Hemitriccus kaempferi - cabdill de Kaempfer.
* Hemitriccus rufigularis - cabdill gorja-rogenc.
* Hemitriccus furcatus - cabdill cuaforcat.
# Hiro

«Hiro» té aquests significats:
* Hiro (canal de televisió), antic canal de televisió italià, propietat de Mediaset
* Hiro (muntanya), muntanya de l'illa de Raivavae, a les illes Australs
* Hiro (motor), marca dels motors fabricats per l'antiga empresa italiana Hiro Motori
* Hiro Capital, empresa anglesa fabricant de videojocs i altres productes d'entreteniment